tartuNLP/wikipedia-smugri-20251201 huggingface dataset:
Kristinusko Kyproksella

Tämä artikkeli kertoo kristinuskosta Kyproksella. Kyproksen väestöstä suurin osa kuuluu itäiseen ortodoksiseen kirkkoon, jota saarella edustaa Kyproksen kirkko. Kirkon osuus väestöstä on 89,1 prosenttia. Muita kristillisiä kirkkokuntia Kyproksella ovat roomalaiskatolinen kirkko (2,9 prosenttia väestöstä) sekä protestanttinen/anglikaaninen kirkko (2 prosenttia väestöstä). 
Tunnustuskunnat.
Ortodoksinen kirkko.
Kyproksen suurin ortodoksinen kirkko on autokefaalinen Kyproksen ortodoksinen kirkko. Kyproksen ortodoksisen kirkon johtaja on Uuden Justinianuksen ja koko Kyproksen arkkipiispa. Vuodesta 2006 lähtien johtajana on toiminut arkkipiispa Chrysostomos II. Kyproksen ortodoksisen kirkon keskus sijaitsee Nikosiassa ja kirkkoon kuuluu noin 654 000 jäsentä.
Historia.
Apostolinen ja varhaiskristillinen aika.
Apostoli Paavalin ensimmäinen lähetysmatka suuntautui Kyprokselle. Kyproksella toimi ensimmäisen ja toisen vuosisadan aikana seurakunnat Pafoksessa ja Salamiissa.
Myöhempi kehitys.
Kypros on ollut itsenäinen valtio vuodesta 1960 lähtien. Maa on jakautunut kreikkalaiseen ja turkkilaiseen yhteisöön, mikä on aiheuttanut jännitteitä maassa. Ortodoksinen kirkko on maan enemmistökirkko. Kyproksella toimii myös Armenian apostolinen kirkko, anglikaaninen yhteisö, useita latinalaisia ja maronittikirkkoja sekä useita protestanttisia ja helluntailaisia kirkkoja.
Kristinusko Egyptissä

Tämä artikkeli kertoo kristinuskosta Egyptissä. Egyptin väestöstä suurin osa on muslimeita ja vain vähemmistö kuuluu kristillisiin kirkkoihin. Noin 10 prosenttia väestöstä on kristittyjä. Suurin kirkkokunta Egyptissä on koptikristityt. Muita kristillisiä kirkkokuntia ovat mm. Armenian apostolinen kirkko, katolinen kirkko, maroniittikirkko, ortodoksinen kirkko ja anglikaaninen kirkko. 
Tunnustuskunnat.
Ortodoksinen kirkko.
Aleksandrian ortodoksit elävät pääosin Egyptin ja muun Afrikan alueella. Egyptin suurin ortodoksinen kirkko on autokefaalinen Aleksandrian ja koko Afrikan patriarkaatti. Aleksandrian ja koko Afrikan patriarkaatin johtaja on Aleksandrian ja koko Afrikan patriarkka. Vuodesta 2004 lähtien johtajana on toiminut patriarkka Theodoros II. Aleksandrian ja koko Afrikan patriarkaatin keskus sijaitsee Aleksandriassa ja kirkkoon kuuluu noin 500 000 jäsentä.
Protestantismi.
Baptistista liikettä Egyptissä edustaa Egyptin baptistiliitto. Baptistiliittoon kuului vuonna 2025 yhteensä 19 seurakuntaa ja sillä on 2 250 jäsentä.
Historia.
Egypti on yksi maailman suurista sivilisaation alkukodeista. Niilin laaksossa syntyi valtakunta jo noin vuonna 3200 eKr. Dynastioiden sarja hallitsi Egyptiä kolmen vuosituhannen ajan. Noin vuodesta 341 eKr. Egyptin dynastiat siirtyivät persialaisille, jotka vuorostaan kreikkalaiset ja roomalaiset dynastiat myöhemmin syrjäyttivät.
Egypti kristillistettiin ensimmäisellä vuosisadalla. Aleksandria oli yksi alkukirkon tärkeimmistä keskuksista. Aleksandria oli 400-luvulle mennessä saavuttanut kirkollisena, poliittisena ja taloudellisena keskuksena patriarkaatin asema. Aleksandria on myös yksi keskuksista, joista lähetystyö on lähtenyt liikkeelle. Aleksandrian patriarkaatti katsoi olevansa apostolien perustama. Koptit pitivät itseään alkuperäisinä egyptiläisinä hyläten Khalkedonin kirkolliskokouksen päätökset ja seuraten Aleksandrian patriarkkaa. Patriarkaatti ei vielä tuohon aikaan ollut tunnustanut Konstaninopolin ylivaltaa. Koptilaiseen kirkkooon kuului eneimmillään 500 000 munkkia ennen arabien hyökkäystä.
Arabit ottivat Egyptin haltuunsa 700-luvulla ja islamista tuli enemmistön uskonto alueella. Muinaisten egyptiläisten jälkeläiset, koptikristityt ovat kuitenkin säilyneet Egyptissä huomattavan vähemmistönä.
Egypti siirtyi turkkilaisten hallintaan 1517 ja brittien haltuun 1822. Toisen maailmansodan jälkeen Egypti sai takaisin itsenäisyytensä ja siitä tuli tasavalta 1952. Egypti on käynyt kolme sotaa Israelia vastaan vuosina 1956, 1967 ja 1973. 1800-luvulla ja 1900-luvuilla Egyptiin on syntynyt anglikaanisia, katolisia sekä protestanttisia evankelisia ja helluntaikirkkoja.
Rajaton Sings the Beatles with Lahti Symphony Orchestra

Rajaton Sings the Beatles with Lahti Symphony Orchestra on suomalaisen a capella-yhtyeen Rajattoman yhdessä Lahden sinfoniaorkesterin kanssa tehty Rajattoman 14. albumi, jolle on koottu The Beatles-yhtyeen "Sgt. Pepper’s Lonely Hearts Club Band"-albumin kappaleet sovitettuna suurelle sinfoniaorkesterille. Albumi on yhtyeen ainoa, joka julkaistiin CD-levyn lisäksi myös vinyylilevynä.
Kappaleet.
Kaikki kappaleet säveltänyt ja sanoittanut John Lennon ja Paul McCartney, ellei toisin mainita. Kaikkien kappaleiden orkesterisovitukset Jaakko Kuusisto ja laulusovitukset Jaakko Kuusisto ja Jussi Chydenius, ellei toisin mainita.
Kristinusko Iranissa

Tämä artikkeli kertoo kristinuskosta Iranissa. Iranin väestön ylivoimainen enemmistö on muslimeita ja ainoastaan vähemmistö (0,3 prosenttia), mukaan lukien kristityt, kuuluu muihin uskontoihin. Šiialaisuus on ollut Iranin virallinen uskonto 1500-luvulta lähtien.
Historia.
Vaikka kristityt muodostavat pienen osuuden Iranin väestöstä, on kirkolla pitkä historia Iranissa. Kirkkojen rakentaminen levisi Persiaan Syyrian Edessasta käsin.
Idän assyrialainen kirkko ulottui Persiaan 400–500 -luvuilla. Historiallisesti tätä pientä kirkko kutsuttiin Persian kirkoksi. Nestoriolaisuus levisi Persian ja Mesopotamian alueella. Kun Edessan nestoriolaishenkinen teologikoulu suljettiin, vaelsivat sen jäsenet Persiaan ja persialaiset kristityt omaksuivat nestoriolaisuuden viralliseksi opikseen. Nykyisin suurin Iranin kristitty ryhmä on Kilikian pyhän istuimen alainen Armenian apostolinen kirkko. 1800-luvulla Iraniin perustettiin katolisia, anglikaanisia ja protestanttisia kirkkoja. Iraniin on perustettu myös helluntailainen Assemblies of God -kirkko.
Kristittyjen vainot Iranissa.
Vuoden 1978 islamilaisen vallankumouksen jälkeen useimmat vastaperustetut kirkot ja näiden omaisuus takavarikoitiin. Oppilaitokset keskittyivät ainoastaan kristittyjen opetukseen. 1980-luvulla raamattukoulu kiellettiin ja Iranin hallitus määräsi suljettavaksi useat protestanttiset ja evankeliset kirkot. Nykyisin vähemmistöuskontojen olot ovat käyneet Iranissa yhä vaikeammaksi.
Givani Smith

Givani Smith (s. 27. helmikuuta 1998 Toronto, Ontario) on kanadalainen jääkiekkoilija, joka pelaa koeaikasopimuksella NHL-joukkue Carolina Hurricanesissa. Hänet varattiin vuorolla 46 alun perin Detroit Red Wingsiin. Joulukuussa 2024 Sharks kauppasi Smithin, Mackenzie Blackwoodin ja viidennen kierroksen varausvuoron vuoden 2027 varaustilaisuudessa Colorado Avalancheen vaihdossa Aleksandr Georgijeviin, Nikolai Kovalenkoon, toisen kierroksen varausvuoroon vuoden 2026 varaustilaisuudessa ja viidennen kierroksen varausvuoroon vuoden 2025 varaustilaisuudessa. Elokuussa 2025 Smith teki koeaikasopimuksen Carolina Hurricanesin kanssa.
Givanin veli Gemel Smith on myös ammattilaisjääkiekkoilija.
Matti Tirkkonen

Vesa Matti Tirkkonen (28. heinäkuuta 1929 Kaavi – 25. toukokuuta 2020 Turku) oli suomalainen diplomi-insinööri ja yritysjohtaja, joka sai teollisuusneuvoksen arvonimen vuonna 1990.
Tirkkonen kirjoitti ylioppilaaksi Kuopion Lyseosta 1949 ja valmistui sähkötekniikan diplomi-insinööriksi Teknillisestä korkeakoulusta 1954. Hän työskenteli 1954 Tampellan Inkeroisten tehtaalta, 1955 suunnitteluinsinöörinä Helsingin kaupungin kaukolämpöosastolla, 1957 Turun sähkölaitoksen höyrylaiteinsinöörinä, 1963 voimalaitososaston päällikönä ja 1977 koko sähkölaitoksen johtajana. Tirkkosen johdolla sähkölaitos kehittyi 1989 Turun Energialaitoksena kaupungin liikelaitokseksi. Eläkkeelle hän jäi 1992.
Tirkkosella oli luottamus- ja asiantuntijatehtäviä sekä kansallisissa että kansainvälisissä järjestöissä. Vuonna 1989 hän laati Turun sähkölaitoksen historian "90 vuotta sähkölaitostoimintaa Turussa".
Kristinusko Jordaniassa

Tämä artikkeli kertoo kristinuskosta Jordaniassa. Jordanian väestöstä suurin osa (97,1 prosenttia) on muslimeita. Kristityt ovat Jordaniassa lukumäärältään suurin uskonnollinen vähemmistö, heihin lasketaan kuuluvaksi 2,1 prosenttia väestöstä. Suurin kristitty kirkkokunta on kreikkalaisortodoksinen kirkko, mutta myös kreikkalais- ja roomalaiskatolisella kirkolla, syyrialais-ortodoksisella kirkolla, koptikirkolla, Armenian ortodokseilla sekä protestanteilla on toimintaa Jordaniassa. 
Tunnustuskunnat.
Protestantismi.
Baptistista liikettä Jordaniassa edustaa Jordanian baptistikonventio. Baptistiliittoon kuului vuonna 2025 yhteensä 24 seurakuntaa ja sillä on 1 524 jäsentä.
Historia.
Jordania kuuluu alueeseen, josta kerrotaan useissa Raamatun tarinoissa. Alueelle sijoittuvat mm. Jeesuksen matkat, Jaakobin paini enkelin kanssa sekä vuori, josta Mooses näki luvatun maan. Kristityt voivat toimia Jordaniassa uskonnonvapauden perusteella. Ensimmäiset Jordanian kristilliset seurakunnat toimivat Tripolissa ensimmäisellä vuosisadalla, Tyroksessa ensimmäisellä ja toisella vuosisadalla ja Sidonissa 100-luvulla.
Kristinusko Libanonissa

Kristinusko on Libanonissa islamin jälkeen toiseksi suurin uskonto, ja kristittyihin lasketaan kuuluvaksi 32,4 prosenttia väestöstä. Suurimpia kristittyjä kirkkoja ovat maroniittikirkot.
Historia.
Kristinusko levisi nykyisen Libanonin alueelle ensimmäisen vuosisadan aikana, ja varhainen seurakunta toimi Pellassa ensimmäisellä ja toisella vuosisadalla. 300-luvulla syntyi katolinen maroniittikirkko, joka on säilyttänyt asemansa suurimpana kristillisenä kirkkona näihin päiviin asti. Alue kuului Bysantin valtakuntaan, jossa kristinuskosta tuli valtionuskonto 300-luvun lopussa. 
Beduiinit valtasivat nykyisen Libanonin alueen Bysantilta 600-luvun alussa, minkä jälkeen se kuului moniin islamilaisiin valtioihin, viimeksi Osmanien valtakuntaan 1500-luvulta vuoteen 1918, jolloin ensimmäisen maailmansodan ympärysvallat miehittivät Libanonin.
Kristillisiä yhteisöjä.
Libanonin tärkeimmät ortodoksiset kirkot ovat Antiokian patriarkaatti sekä Armenian apostolinen kirkko ja Syyrian ortodoksinen kirkko. Muita katolisia kirkkoja ovat melkialaiset, kaldealaiset, latinalaiset, armenialaiset ja syyrialaiset kirkot. Libanoniin syntyi lähetystyön tuloksena useita protestanttisia kirkkoja 1800- ja 1900-luvuilla.
Baptistista liikettä Libanonissa edustaa Libanonin evankelisten baptistien konventio. Baptistiliittoon kuului vuonna 2025 yhteensä 28 seurakuntaa ja sillä on 1 300 jäsentä.
Juhani Yli-Paavola

Antti Juhani Yli-Paavola (27. joulukuuta 1934 Tammela – 1. marraskuuta 2022 Espoo) oli suomalainen diplomi-insinööri ja yritysjohtaja, joka sai teollisuusneuvoksen arvonimen vuonna 1999.
Yli-Paavola kirjoitti ylioppilaaksi Forssan yhteislyseosta ja valmistui paperitekniikan diplomi-insinööriksi Teknillisestä korkeakoulusta. Hän työskenteli aluksi Tampellan konepajalta, vuodesta 1969 tuotantopäällikönä Enso-Gutzeitin Imatran tehtailla, vuodesta 1975 Uimaharjun tehtaiden paikallisjohtajana, vuodesta 1978 Enso-Gutzeitin paperiryhmän johtajana ja vuodesta 1987 konsernin hallituksen jäsenenä. Kemi Oy:n toimitusjohtajaksi Yli-Paavola nimitettiin 1990, ja Kemi Oy:n liityttyä osaksi Metsä-Botniaa hänet nimitettiin Oy Metsä-Botnia Ab:n toimitusjohtajaksi. Yli-Paavola jäi eläkkeelle 1996, mutta toimi vielä Valmetin hallituksessa.
Jonathan (kilpikonna)

Jonathan (s. noin 1832) on seychellienjättiläiskilpikonna, joka asuu Yhdistyneelle kuningaskunnalle kuuluvalla Saint Helenan saarella. Jonathanin tarkkaa syntyaikaa ei tiedetä, mutta sellaiseksi on merkitty 4. joulukuuta 1832. Guinnessin ennätysten kirjan mukaan Jonathan on maailman vanhin elossa oleva maalla elävä eläin. Jonathanin iäksi on myös veikattu yli 200. Saaren eläinlääkäri tekee Jonathanille tarkastuksen viikoittain.
Alkujaan Jonathan on Seychelleiltä. Saint Helenalle Jonathan saapui vuonna 1882 ollessaan noin 50-vuotias. Syynä muuttoon oli se, että Jonathan oli lahja William Grey-Wilsonille, josta tuli myöhemmin Saint Helenan kuvernööri. Nimen ”Jonathan” kilpikonna sai jossain vaiheessa 1930-luvulla kuvernööri Spencer Davisilta.
Jonathanista on tullut kotisaarellaan erityisen tunnettu ja suoranainen maskotti. Jonathan on myös kuvattuna Saint Helenan punnan viiden sentin kolikossa. Vuonna 2022, Jonathanin 190-vuotispäivän kunniaksi, Saint Helena ilmoitti julkaisevansa sarjan postimerkkejä Jonathanin kunniaksi.
Unto Monosen muistolle

Unto Monosen muistolle on suomalainen tribuuttialbumi vuodelta 1972. Albumi on nimensä mukaisesti omistettu vuonna 1968 menehtyneen säveltäjä Unto Monosen muistolle ja sisältää miehen säveltämiä kappaleita Reijo Taipaleen, Esko Rahkosen ja Eija Merilän tulkitsemina. Albumi on julkaistu vinyylilevynä vuosina 1972 ja 1978 sekä C-kasettina vuonna 1972.
Kappaleet.
Kaikki kappaleet säveltänyt Unto Mononen ja sovittanut Olli Heikkilä. 
B-puoli.
Vinyylilevyn takakannessa on M. A. Nummisen kirjoittama muistokirjoitus:
Turkvision laulukilpailu 2018

Turkvision laulukilpailu 2018 oli suunnitella oleva Turkvision laulukilpailu. Se peruutettiin kiinnostuneiden valtioiden vähyydestä johtuen. Tarkoituksena oli järjestää kilpailu Turkissa. Peruuntuneen kilpailun jälkeen seuraava Turkvision laulukilpailu järjestettiin vuonna 2020.
Osallistujamaat.
Maat jotka osoittivat kiinnostusta osallistua kilpailuun.
Qatar Eurovision laulukilpailussa

Tarkoitus oli osallistua euroviisuihin vuonna 2009, mutta vetäytyi ja ei osallistunut kilpailuun. 
Qatar ei ole kertaakaan osallistunut Euroviisuihin, mutta on pyrkinyt mukaan vuonna 2009. Muut arabimaat kuitenkin paheksuivat Qataria, koska maa oli aikeissa osallistua samaan kilpailuun Israelin kanssa. Qatar vetäytyi ja perui osallistumisensa viisuihin. 
Historia ja kiinnostus.
Qatarin oli tarkoitus osallistua viisuihin vuonna 2009 mutta muut arabimaat paheksuivat Qataria, sillä Israel oli mukana. Vaikka Qatar on Aasian valtio, se on Euroopan yleisradiounionin jäsen, joten sillä olisi oikeus osallistua Eurovision laulukilpailuun, kuten Marokko teki vuonna 1980. Maa ei kuitenkaan ole vielä debytoinut kilpailuun. 
Vuonna 2018 tuli ilmi, että Israel aikoo kutsua vuoden 2019 kilpailuun arabimaita ja Qatar on yksi niistä. Qatar ei kuitenkaan ollut mukana EBU:n 7. marraskuuta julkaisemalla osallistujaluettelolla.
Pieni-Pyhäntä

Pieni-Pyhäntä on saareton, osin kulttuurimaiseman reunustama järvi Emäjoen alajuoksulla Ristijärvellä Kainuun läntisessä keskiosassa. Sen pinta-ala on 89 hehtaaria. Etäisyys Kajaanista on 45 kilometriä koilliseen. Järven eteläpuolinen Iso-Pyhäntä laskee Pienen-Pyhännän kautta Emäjokeen.
Maantiede.
Pienen-Pyhännän pituus pohjoisesta etelään on 2,2 kilometriä. Leveimmät kohdat ovat noin puoli kilometriä. Niemet ja lahdet ovat leveitä. Järven eteläpuolella sijaitseva Rantalanlampi on luokiteltu omaksi järvekseen. Pienessä-Pyhännässä on kaksi vähintään kymmenen metriä syvää vyöhykettä, mutta ne ulottuvat suurimmaksi osaksi enintään yhdentoista metrin syvyyteen. Syvin piste, seitsemäntoista metriä, sijaitsee järven pohjoisosassa.
Pienen-Pyhännän pohjoisrannalla on Jokikylän kulttuurimaisemaa. Kylän länsipuolitse virtaava Emäjoki on ollut aikoinaan tärkeä kauppa- ja kulkureitti. Pienen-Pyhännän itärannalla kohoaa vaaroja, joista Ollinvaaran laki kurottaa noin 250 metrin korkeuteen merenpinnasta eli yli 110 metriä Pienen-Pyhännän pintaa korkeammalle. Pienen-Pyhännän ja Emäjoen välissä sijaitsee Säkkilänkangas, jonka poikki kulkee valtatie 5 ja rautatie, joka kurvaa Soleakankaan halki.
Pieneen-Pyhäntään laskee etelästä Pyhännänjoki. Joki alkaa Ison-Pyhännän pohjoiskolkasta noin neljä kilometriä Pieneltä-Pyhännältä etelään. Pienen-Pyhännän pohjoiskolkasta alkaa noin kaksikilometrinen Pienijoki, joka virtaa Jokikylän maiseman halki länteen Emäjokeen.
Pienen-Pyhännän vesitilavuus on 4 180 000 kuutiometriä.
Pieni-Pyhäntä (59.481.1.001) kuuluu Pyhännänjoen alueeseen (59.481), joka on kolmannen jakovaiheen vesistö Oulujoen vesistössä (59). Toinen jakovaihe on Pyhännän alue (59.48) ja ensimmäinen on Hyrynsalmen reitin alaosan alue (59.4). Pyhännänjoen alueeseen kuuluu viisi vähintään hehtaarin laajuista vakavettä: Pieni-Pyhäntä, Jokilampi, Valkeinen, Rantalanlampi ja Pieni Valkeinen.
Košicen maraton

Košicen maraton (, ) on vuosittain Slovakiassa Košicen kaupungissa järjestettävä maratonjuoksukilpailu. Se on Euroopan vanhin, sekä maailman kolmanneksi vanhin vuosittain yhtäjaksoisesti järjestetty maraton.
Historia.
Idea Košicen maratonin perustamisesta syntyi kun košicelainen toimittaja Béla Braun (vaihtoi myöhemmin nimensä Vojtech Bukovskyksi) oli katsomassa Pariisin olympialaisia vuonna 1924. Ensimmäinen kisa järjestettiin jo saman vuoden lokakuussa, Tšekkoslovakian perustamisen kuudentena vuosipäivänä. Osallistujia oli tuolloin vain kahdeksan ja voittajaksi selviytyi košicelainen Karol Halla. Kilpailun ensimmäisinä vuosina se kansainvälistyi nopeasti ja nykyään virallinen 42,195 kilometrin matka otettiin käyttöön jo vuonna 1924.
1940- ja 50 luvuilla kilpailua dominoivat suomalaiset ja ruotsalaiset. Tähän aikaan se nousi osallistujamääriltään yhdeksi maailman suosituimmista. Usea maailman huippujuoksija, kuten Etiopian Abebe Bikila sekä Argentiinan Juan Carlos Zabala tekivät kilpailua tunnetuksi maailmalla. Maraton avattiin myös naisille vuonna 1980 ja vuonna 1989 vanha Seňan kylän kiertänyt reitti korvattiin uudella Košicen keskustaa kiertävällä reitillä.
Voittajat.
"Lähde:"
Ripulinjärvi

Ripulinjärvi on metsäjärvi Kontiolahden pohjoisosassa Pohjois-Karjalan maakunnassa. Sen pinta-ala on yksi neliökilometri. Etäisyys Joensuusta on 38 kilometriä pohjoiskoilliseen.
Maantiede.
Ripulinjärven pituus kaakosta luoteeseen on noin 2,2 kilometriä. Useista lahdista vain luoteisosan Ruunalahdella on karttanimi. Koillisessa on Anninlampi, jota yhdistää pääaltaaseen noin 30 metriä leveä salmi. Ripulinjärven pohja kumpuilee. Vähintään kymmenen metriä syvien alueiden pinta-ala on noin neljätoista hehtaaria. Syvintä on järven eteläosassa.
Ripulinjärven saariluku on yksi. Saari sijaitsee järven keskivaiheilla, sen nimi on Härkösaari ja pinta-ala vajaan hehtaarin. Ripulinjärven itä- ja pohjoisrannalla on joitakin pientaloja. Lännessä järveä reunustaa Harisärkkä.
Ripulinjärveen virtaa Tottolamminpuro ja Myllypuro pohjoisesta ja nimetön tulouoma idästä. Järven lasku-uoma sijaitsee lounaisrannalla, josta vesi virtaa Pieni-Ripulin (150,4 metriä merenpinnan yläpuolella) kautta Ripulinpuroa Pieneen Heinälampeen (146,2 metriä mpy), josta virta jatkuu Heinäjokena Heinälampeen (145,5 metriä mpy).
Ripulinjärven vesitilavuus on 6 697 000 kuutiometriä.
Ripulinjärvi (04.873.1.002) kuuluu Heinäjoen valuma-alueeseen (04.873), joka on kolmannen jakovaiheen vesistö Vuoksen vesistössä (04). Toinen jakovaihe on Venejoen valuma-alue (04.87) ja ensimmäinen jakovaihe on Höytiäisen valuma-alue (04.8). Ripulinjärvi on laajin Heinäjoen valuma-alueen 26:sta vähintään hehtaarin laajuisesta vakavedestä. Toiseksi laajin on Hautajärvi.
Hautajärvi (Kontiolahti)

Hautajärvi on saareton metsäjärvi Kontiolahden pohjoisosassa Pohjois-Karjalan maakunnassa. Sen pinta-ala on 35,6 hehtaaria, josta osa sijaitsee Joensuun alueella. Etäisyys Joensuun keskustasta on 33 kilometriä pohjoiskoilliseen.
Maantiede.
Hautajärven pituus kaakosta luoteeseen on noin yhden kilometrin. Neliötä muistuttavan järven ainoa nimetty lahti on koillisosan suultaan avoin Hautalahti. Yli kolmasosa Hautajärvestä on vähintään kymmenen metriä syvä. Syvin piste, 22 metriä, sijaitsee melko lähellä järven keskikohtaa.
Hautajärven itäpuolinen maasto kohoaa yli 200 metriin merenpinnasta eli yli 50 metriä järvenpintaa korkeammalle. Itäiset rantavedet ovat paikoin syviä. Etelässä järvi rajoittuu suohon, ja rantavedet ovat matalia. Hautajärven rannoilla on jonkin verran pientaloja. Järven länsipuolitse kulkee Kolinpolku, luoteisen rannan läheltä kulkee maantie. Järven kaakkoispuolella levittäytyy Kolvananuuron suojelualue, jonka luoteiskulma hipaisee järven rantaviivaa.
Hautajärvi laskee Kaitapuroa Kaitajärveen (148,7 metriä mpy), joka sijaitsee noin 2,7 kilometriä luoteeseen. Puro virtaa soidensuojelualueen halki.
Hautajärven vesitilavuus on 2 803 000 kuutiometriä.
Hautajärvi (04.873.1.022) kuuluu Heinäjoen valuma-alueeseen (04.873), joka on kolmannen jakovaiheen vesistö Vuoksen vesistössä (04). Toinen jakovaihe on Venejoen valuma-alue (04.87) ja ensimmäinen jakovaihe on Höytiäisen valuma-alue (04.8). Hautajärvi on toiseksi laajin Heinäjoen valuma-alueen 26:sta vähintään hehtaarin laajuisesta vakavedestä. Laajin on Ripulinjärvi ja kolmanneksi laajin on Kaitajärvi.
Estero (Florida)

Estero on kylä Leen piirikunnassa Floridan osavaltiossa Yhdysvalloissa. Väkiluku oli vuoden 2020 väestönlaskennassa 36 939.
Dumb Blonde

Dumb Blonde on yhdysvaltalaisen countrymuusikko Dolly Partonin läpimurtosingle vuodelta 1966. Kappaleen sävelsi ja sanoitti Curly Putman. Singlen b-puolena on Billy Owensin ja Dolly Partonin kirjoittama "The Giving and the Taking". "Dumb Blonde" julkaistiin myös Partonin esikoisalbumin "Hello, I’m Dolly" (1967) avausraitana.
Dolly Partonin esikoissingle "Puppy Love" oli julkaistu jo 1959. Levy-yhtiönä oli Goldband Records. Ennen "Dumb Blondea" Parton levytti Monument Recordsille ja eräille muille levy-yhtiöille muutaman singlen. "Dumb Blonde" oli Partonin ensimmäinen listamenestys: se nousi countrymusiikin myyntilistalla sijalle 24.
"Dumb Blonden" kertojaminä tekee suorin sanoin selväksi, ettei häntä tule pitää höhlänä sen takia, että hän on blondi. Hänen rakastettunsa on jättänyt hänet ja kutsunut häntä tyhmäksi blondiksi. Kertoja ei ole kuitenkaan jäänyt itkemään rakastetun perään.
Cashbox-julkaisussa arvioitiin, että "Dumb Blonde" -kappaleessa on aineksia vakiinnuttamaan Partonin asemaa laulajana.
Partonin seuraava single oli hänen itsensä kirjoittama "Something Fishy".
Steenin II hallitus

Steenin II hallitus oli Norjan hallitus 17. helmikuuta 1898 – 21. huhtikuuta 1902. Se koostui pelkästään Venstrestä.
Ministerit.
Pääministeri
Sisäministeri
Pääministeri Tukholmassa
Maatalousministeri
Valtiovarainministeri
Tilintarkastusministeri
Kirkko- ja opetusministeri
Puolustusministeri
Oikeusministeri
Työministeri
Sokerikakku

Sokerikakku on sokeria, kananmunia, leivinjauhetta ja vehnäjauhoja sisältävä makea leivonnainen, josta leikattuja paloja syödään tavallisesti kahvin tai teen kanssa. Se voi olla joko ilman pehmeää täytettä ja päällystettä oleva kuivakakku tai täytekakun pohjaksi käytettävä tavallisesti pyöreä kakku, joka leikataan vaakasuunnassa levyiksi. Sokerikakkutaikinasta voidaan leipoa myös leivoksia, kääretorttuja ja paistoksia.
Taikinaa tehtäessä kananmunat ja sokeri vatkataan vaahdoksi, johon sekoitetaan vehnäjauhot ja leivinjauhe. Maustamiseen voi käyttää kaakaojauhetta, kookoshiutaleita, mantelirouhetta, pähkinärouhetta, vaniljaa tai likööriä. Kuivakakkua tehtäessä käytetään tavallisesti rengasvuokaa tai joskus suorakaiteen muotoisesta vuokaa, ja täytekakkua tehtäessä yleensä pyöreää vuokaa. Vuoka voidellaan ja korppujauhotetaan sekä paistetaan heti taikinan vuokaan kaadon jälkeen.
Sokerikakusta on myös versio, jota tehtäessä kananmunat ja sokeri vaahdotetaan sekä lisätään jauhot ja leivinjauhe. Sitten seokseen lisätään maitoa ja sulatettua voita tai margariinia.
GM1-gangliosidoosi

GM1-gangliosidoosi on lysosomaalinen kertymäsairaus, joka tuhoaa aivojen ja selkäytimen hermosoluja. Sairaus voidaan jaotella oireiden alkamisiän perusteella kolmeen päätyyppiin. Tauti saattaa kuitenkin ilmetä sekamuotoisena, joten osa tutkijoista pitää GM1-gangliosidoosia tautikirjona eikä tiukasti kolmeen tyyppiin jaoteltavana sairautena.
Päätyypit ja oireet.
GM1-gangliosidoosin vaikein muoto on sen tyyppi 1. Siinä oireet kehittyvät yleensä kuuden kuukauden ikään mennessä. Aluksi vauvan kehitys on vaikuttanut normaalilta, mutta kehitys alkaa sitten hidastua ja liikkumiseen käytettävät lihakset heikentyä. Jo opitut taidot taantuvat. Voimakkaille äänille voi kehittyä yliherkkyys. Ajan myötä ilmenee hepatosplenomegaliaa ja luuston poikkeavuuksia. Usein tyypin 1 GM1-gangliosidoosiin liittyy epileptisiä kohtauksia ja syvä kehitysvamma. Verkkokalvoissa voidaan usein nähdä kirsikanpunaiset laikut. Tyypin 1 GM1-gangliosidoosi saattaa johtaa sokeutumiseen. Muita mahdollisia oireita ovat karkeapiirteisiksi kuvatut kasvot, ikenien laajentuminen ja kardiomyopatia. Tyypin 1 GM1-gangliosidoosi johtaa yleensä kuolemaan varhaislapsuudessa.
Myös tyypin 2 GM1-gangliosidoosissa kehitys vaikuttaa aluksi normaalilta. Oireet voivat alkaa noin puolentoista vuoden iässä (myöhäisen vauvaiän muoto) tai noin viiden vuoden iässä (juveniili muoto). Tyypin 2 GM1-gangliosidoosi aiheuttaa kehityksen taantuman eli opittujen taitojen menetyksen. Kuitenkaan verkkokalvojen kirsikanpunaisia laikkuja, kasvonpiirteiden karkeutta tai sisäelinten laajentumista ei yleensä todeta. Tyypin 2 GM1-gangliosidoosi etenee hitaammin kuin tyypin 1 tautimuoto. Myöhäisestä vauvaiän muodosta kärsivät kuolevat tyypillisesti lapsuuden keskivaiheissa, mutta juveniilista muodosta kärsivät saattavat selviytyä varhaiseen aikuisikään saakka.
Tyypin 3 eli aikuisiän tai krooninen GM1-gangliosidoosi on lievin tautimuoto. Useimmilla oireet kehittyvät teini-iässä. Tyypillisiä piirteitä ovat dystonia ja selkärangan luustomuutokset. Elinajanodote vaihtelee. Dystonia kehittyy vähitellen ja yleistyy. Se aiheuttaa kävelyn ja puheen häiriöitä. Puhehäiriöt voivat ilmetä esimerkiksi apraksiana, hyperkineettisenä dysartriana tai dysartrisena puhumattomuutena. Tyypin 3 GM1-gangliosidoosin alkuvaiheessa myös koreoatetoosia voi esiintyä. Tyypin 3 GM1-gangliosidoosin yhteydessä voi esiintyä lievä kehitysvamma. Monet potilaista ovat lyhytkasvuisia. Skolioosi ja lihaskontraktuuria kehittyy osalle potilaista.
Syyt ja esiintyvyys.
GM1-gangliosidoosi johtuu GLB1-geenin mutaatioista. Geeni tuottaa normaalisti beta-galaktosidaasia, mutta GM1-gangliosidoosissa tämä prosessi häiriytyy ja aineenvaihduntatuotteita (gangliosidit) kertyy solujen lysosomeihin. Mitä enemmän beta-galaktosidaasin entsyymiaktiivisuudesta on jäljellä, sitä lievempinä oireet yleisesti ottaen ilmenevät. GM1-gangliosidoosilla on autosomaalinen, peittyvä periytymistapa.
GM1-gangliosidoosia arvioidaan esiintyvän noin yhdellä 100 000 – 200 000:sta vastasyntyneestä. Tyypin 1 tautimuotoa on raportoitu yleisemmin kuin muita tautimuotoja. Tyypin 3 GM1-gangliosidoosista kärsivistä suurimmalla osalla on ollut japanilainen syntyperä.
Nordre Aker

Nordre Aker on Oslon kaupunginosa. Se sijaitsee muutaman kilometrin ydinkeskustasta pohjoiseen. Sen pinta-ala on 13,6 neliökilometriä ja asukasluku noin 53 500 vuonna 2021.
Yorkville

Yorkville on asuinalue, joka sijaitsee Upper East Siden kaupunginosassa, New York Cityssä, Yhdysvalloissa. Aluetta ovat asuttaneet sen historian aikana eurooppalaiset, lähinnä saksalaiset keskiluokan maahanmuuttajat, mikä johti saksalaisvaikutteiseen kaupunkikuvaan. Alueella sijaitsee myös New Yorkin pormestarin virka-asunto.
Egon Kaur

Egon Kaur (s. 20. elokuuta 1987) on virolainen ralliautoilija. Hän ajaa WRC2- ja WRC3-sarjoissa. Hänen kartanlukijansa on Jakko Viilo. Kaur on vuoden 2016 Viron sarjan mestari.
Erik Cais

Erik Cais (s. 5. elokuuta 1999) on tšekkiläinen ralliautoilija. Hän ajaa WRC2-sarjassa ja rallin EM-sarjassa. Hänen kartanlukijoitaan ovat Petr Těšínský ja Igor Bacigál. Hän on voittanut Keski-Euroopassa ajettavan Central Rally Trophy -sarjan vuonna 2022.
GPT-1

Generative Pre-trained Transformer 1 (GPT-1) oli OpenAI:n kehittämä merkittävä luonnollisen kielen käsittelymalli. Se oli ensimmäinen laajamittainen malli, joka hyödynsi Transformer-arkkitehtuuria ja tekoälyssä yleisesti käytettyjä pretraining- ja fine-tuning -menetelmiä luonnollisen kielen generointitehtävissä. GPT-1:n julkaisu vuonna 2018 herätti suurta kiinnostusta tekoäly-yhteisössä ja mullisti luonnollisen kielen käsittelyn tutkimuksen ja soveltamisen.
GPT-1 oli ensimmäinen Transformer-arkkitehtuuriin perustuva luonnollisen kielen käsittelymalli, joka yhdisti generatiivisen esiharjoittelun ja hienosäädön tehokkaaksi kokonaisuudeksi. Sen julkaisu vuonna 2018 mullisti luonnollisen kielen käsittelyn ja avasi uusia mahdollisuuksia tekoälyn soveltamisessa. Vaikka GPT-1 on nykyään vanhentunut malli, sen vaikutus ja perintö ovat edelleen nähtävissä nykyisissä tehokkaammissa kielenkäsittelymalleissa.
Tausta.
GPT-1 oli merkittävä edistysaskel tekoälyn ja luonnollisen kielen käsittelyn alalla. Sen kehitys perustui jo olemassa oleviin Transformer-malleihin, jotka olivat osoittaneet lupaavia tuloksia monissa kielenkäsittelytehtävissä. OpenAI:n tiimi päätti edelleen parantaa Transformer-mallien suorituskykyä ja kehitti GPT-1:n, joka oli ensimmäinen malli, joka yhdisti generatiivisen esiharjoittelun ja hienosäädön (fine-tuning) yhdessä paketissa.
Tekninen toteutus.
GPT-1 hyödynsi Transformer-arkkitehtuuria, joka on syväoppimismenetelmä, joka mahdollistaa tehokkaan käsittelyn sekvenssien, kuten lauseiden ja tekstinpätkien, käsittelyyn. Tämän lisäksi GPT-1 käytti merkkikoodausta (character encoding) syötteen esikäsittelyssä, mikä mahdollisti sen käsitellä avoimen sanajoukon datamallia, ilman erillistä sanaston muodostamista.
Generatiivisen esiharjoittelun vaiheessa GPT-1 altistettiin laajalle tekstimassalle, joka auttoi mallia oppimaan laajaa sanastoa ja syntaktista rakennetta. Tämän esiharjoitteluvaiheen jälkeen GPT-1 kävi läpi hienosäätövaiheen, jossa se kohdennettiin tiettyyn luonnollisen kielen käsittelytehtävään. Hienosäätö mahdollisti GPT-1:n sovittamisen tarkasti tiettyyn tehtävään ja paransi sen suorituskykyä.
Sovellukset ja vaikutukset.
GPT-1:n julkaisu avasi uusia mahdollisuuksia luonnollisen kielen käsittelyn sovelluksissa. Sen yleiskäyttöisyys mahdollisti sen käytön monenlaisissa tehtävissä, kuten tekstigeneroinnissa, käännöksessä, keskusteluissa ja paljon muussa. GPT-1:n avulla oli mahdollista automatisoida monimutkaisia kielitehtäviä ja tuottaa luontevaa ja ymmärrettävää tekstiä, mikä teki siitä valtavan arvokkaan työkalun monille teollisuudenaloille.
GPT-1:n menestys rohkaisi OpenAI:ta kehittämään edelleen entistä tehokkaampia luonnollisen kielen käsittelymalleja, kuten GPT-2 ja GPT-3, jotka olivat suurempia ja monipuolisempia kuin niiden edeltäjä. Nämä myöhemmät versiot jatkoivat GPT-1:n perinnettä ja ovat edelleen merkittäviä tekijöitä tekoälytutkimuksessa ja sovelluksissa.
Mikołaj Marczyk

Mikołaj "Miko" Marczyk (s. 24. lokakuuta 1995) on puolalainen ralliautoilija. Hän ajaa WRC2-sarjassa ja rallin EM-sarjassa. Hänen kartanlukijansa on Szymon Gospodarczyk. Hän on voittanut Puolan sarjan mestaruuden vuosina 2019 ja 2021.
Marczyk voitti Puolan sisäkartingin mestaruuden kolmesti peräkkäin. Hän aloitti rallissa vuonna 2017. Marczyk voitti rallin EM-sarjan mestaruuden kaudella 2025. Mestaruus ratkaistiin kauden päätöskilpailussa Kroatiassa.
Olli Pulkkanen

Olli Tapani Pulkkanen (26. joulukuuta 1932 Juva – 1. marraskuuta 2009) oli suomalainen jääkiekkoilija, erotuomari ja johtaja. Pulkkanen edusti Karhu-Kissoja aikana 1950–1957 ja voitti SM-hopeaa vuonna 1954. Hän toimi Karhu-Kissojen valmentajana vuosina 1959–1961. Hän toimi myös seuran johtokunnassa ja puheenjohtajana. Hän sai seuran kultaisen ansiomerkin. Muihin johtotehtäviin kuuluu Suomen jääkiekkomaajoukkueen johtajana 1970–1972 (sisältäen 1970 MM-kisat), Jääkiekkoliiton valitsemisvaliokunnan puheenjohtajana, liiton erotuomarivaliokunnan puheenjohtajana. Pulkkasen oma mestaruussarjan erotuomaritoiminta sijoittuu ajalle 1959–1965. Hänen kotikuntansa oli Helsinki.
Uuden-Seelannin ralli 1991

Uuden-Seelannin ralli 1991 (viralliselta nimeltään "21. Rothmans Rally of New Zealand") oli rallin maailmanmestaruussarjan kilpailu kaudella 1991. Kilpailu järjestettiin 26. –30. kesäkuuta 1991. Kilpailu oli kauden seitsemäs ja erikoiskokeiden yhteispituus oli .
Zstd

Zstandard on häviötön pakkausalgoritmi, jonka referenssitoteutus zstd on julkaistu vapaana avoimen lähdekoodin ohjelmana käyttäväksi. Zstandardin tavoitteena oli saavuttaa zipin ja gzipin käyttämän DEFLATE-algorithmin pakkaussuhde, mutta toimia huomattavasti nopeammin. Zstandardin kehitti Yann Collet Facebookilla (nykyisin Meta Platforms).
Facebook julkaisi Zstandardin ja sen toteutuksen 2016. Referenssitoteutus on julkaistu BSD-lisenssillä Githubissa. Versiossa 1.0 lisättiin mukaan patenttien vastainen lauseke, jonka mukaan lisenssi lakkaa jos Facebookia vastaan nostetaan patenttivaade.
Versiossa 1.3.1 tämä lauseke on poistettu ja lisenssiksi muutettu BSD + GPLv2.
Algoritmi on julkaistu standardina . Tiedostomuodolle on rekisteröity tyyppi "application/zstd" ja tiedostopääte "zst".
Yleisessä käytössä zstd pakkaa 5–10% tehokkaammin kuin DEFLATE ja on 2–3 kertaa nopeampi. Algoritmi on tarkoitettu skaalautuvaksi. Algoritmille on mahdollista käyttää 22 eri pakkaussuhdetta, joista tehokkain pakkaa paremmin kuin bzip2.
Facebookin mukaan zstd on samalla pakkausuhteella 3–5 kertaa nopeampi kuin gzip, tai samalla pakkausnopeudella pakkaa 10–15 % paremmin. Pakkauksen purku on 2–3 kertaa nopeampi riippumatta pakkaussuhteesta. Nopeutuminen on saavutettu suunnittelemalla algoritmi rinnakkaistuvaksi nykyisille suorittimille jakamalla data useaan rinnakkaiseen vuohon. Tämä on kumuloituva usean prosessoriytimen käytön kanssa. Lisäksi on vältetty tarvetta ehdolliselle suoritukselle.
zstd:n erikoisuus on kaksivaiheinen pakkaus. Ohjelma voi rakentaa etukäteen pakattavasta aineistosta sanakirjan ("dictionary"), jota käytetään pakkauksen optimointiin. Ohjelmassa on myös toteutettu adaptiivinen pakkaus, jolloin ohjelma voi pakata tietovirtaa hyödyntäen vapaan prosessoritehon pitäen pakkausnopeuden ("throughput") samana kuin luettava datan nopeus.
Käyttö.
Zstandard on otettu mukaan Linux-kerneliin Btrfs, F2FS, SquashFS ja UBIFS-tiedostojärjestelmien tiedostonpakkaukseen.
Arch Linux otti zstd:n käyttöön asennuspakettiensa pakkauksena syksyllä 2019.
Archin mukaan siirtyminen xz-pakkauksesta zstd:hen lisäsi pakettivaraston kokoa vain 0,8 %, mutta nopeutti pakettien purkamista asennusvaiheessa 1300 %.
Sanremon ralli 1989

Sanremon ralli 1989 (viralliselta nimeltään "31. Rallye San Remo - Rallye d'Italia") oli rallin maailmanmestaruussarjan kilpailu kaudella 1989. Kilpailu järjestettiin 8. –12. lokakuuta 1989. Kilpailu oli kauden yhdestoista ja erikoiskokeiden yhteispituus oli .
Kilpailuun lähti 107 autokuntaa, joista 34 pääsi maaliin.
Kilpailussa oli sekä asfaltilla että soralla ajettavia erikoiskokeita. Erikoiskokeet alkoivat läheltä Sanremoa ja etenivät kohti Toscanaa, josta ne palasivat yöllä takaisin. Sainz johti kilpailua suuren osan ajasta ja Biasion siirtyi kärkeen kun Sainzin kaasupolkimen palauttava jousi hajosi, jolloin hänen piti nostaa poljinta jalallaan. Lancian tehdastallin autoissa oli uudet 16-venttiiliset moottorit kun taas Jolly Clubin kahdessa autossa ei ollut.
Sagene

Sagene on Oslon kaupunginosa. Se sijaitsee muutaman kilometrin ydinkeskustasta pohjoiseen. Sagenin pinta-ala on 3,1 neliökilometriä ja siellä oli 45 629 asukasta vuonna 2021. Se on Oslon tiheimmin asuttu kaupunginosa.
Nimi.
Sagenen nimi viittaa alueella 1500-luvulta lähtien toimineisiin sahalaitoksiin.
Stovner

Stovner on Oslon kaupunginosa, joka sijaitsee kaupungin koillisosassa. Stovnerin pinta-ala on 8,2 neliökilometriä ja siellä oli 33 240 asukasta vuonna 2021.
Ruandan maantiede

Ruandan länsipuolella sijaitsee Kongon demokraattinen tasavalta, pohjoispuolella sijaitsee Uganda, itäpuolella sijaitsee Tansania ja eteläpuolella sijaitsee Burundi. Ruandan länsipuolella on Itä-Afrikan hautavajoaman läntinen haara, jonka alueella sijaitsee Kivujärvi. Hautavajoaman reunalla on vuorijono jossa on useita yli 3000 metriä korkeita vuorenhuippuja. Siellä on myös Ugandan korkein huippu, Karisimbin tulivuori, joka on 4507 metriä korkea. Vuoriston itäpuolella on ylänköalue ja vielä idempänä maasto laskee loivasti Tansanian rajalla virtaavan Kagerajoen laaksoon saakka. Ruandan ilmasto on vaihteleva, mutta yleisesti maassa vallitsee kostea trooppisen vyöhykkeen ilmasto. Korkealla vuoristossa ja ylänköalueilla ilmasto on huomattavasti leudompi kuin päiväntasaajan läheisyydessä yleensä. Vuoristoalueiden länsipuolella ilmasto on tuulinen ja siellä on sateisempaa kuin maan itäpuolella. Vuoristojen länsipuolella vuosittainen keskimääräinen sademäärä on 2000 mm ja itäpuolella se on 700 mm. Kosteimmilla alueilla kasvaa trooppista sademetsää. Joillakin alueilla on puusavannia ja maan itäosissa on monin paikoin pensassavannia. Kagerajoen jokivarrella yleisintä kasvillisuutta on papyruskaisla. Ylänköjen rinteillä kasvaa bambua. Maan korkein vuoristo on maan luoteisosassa sijaitseva Virungavuoristo. Siellä on Virungan kansallispuisto, missä elää vuorigorilloja ja puhveleita. Kivujärven seudulla elää simpansseja ja gueretsa-apinoita.
Peder Furubotn

Peder Lorentz Furubotn (29. elokuuta 1890 Brekke – 28. marraskuuta 1975 Oslo) oli norjalainen kommunistinen poliitikko. Hän aloitti poliittisen uransa työväenpuolueessa, mutta siirtyi vuonna 1923 siitä irronneeseen kommunistiseen puolueeseen, jonka puheenjohtajana hän toimi 1925–1930. Hän asui jonkin aikaa Moskovassa, jossa työskenteli Kominternin johtajistossa. Saksan miehitettyä Norjan keväällä 1940 hän oli mukana maanalaisessa vastarintatoiminnassa.
Radovan Richta

Radovan Richta (6. kesäkuuta 1924 – 21. kesäkuuta 1983) oli tšekkiläinen sosiologi ja filosofi. Hän kannatti ajatusta tieteellis-teknisestä vallankumouksesta, jossa henkinen työ korvaisi ruumiillisen työn. Vuonna 1966 hän toimitti teoksen, joka julkaistiin vuonna 1969 englanniksi nimellä "Civilization at the Crossroads : Social and Human Implications of the Scientific and Technological Revolution". Teoksen alkukielinen nimi on "Civilizace na rozcestí." 
Toisen maailmansodan aikana Richta osallistui saksalaismiehityksen vastaiseen vastarintaliikkeeseen ja joutui vangituksi. Sodan jälkeen hän liittyi kommunistiseen puolueeseen, kirjoitti artikkeleita "Tvorba -"nimiseen kommunistiseen kulttuurialan julkaisuun ja toimi tutkijana. Vaikka Richtalla ei ollut akateemista koulutusta, hänet nimitettiin vuonna 1969 tieteellisen tutkimusinstituutin johtajaksi.
Marash Kumbulla

Marash Nikolin Kumbulla (s. 8. helmikuuta 2000 Peschiera del Garda, Italia) on albanialais-italialainen jalkapalloilija, joka edustaa italialaista AS Romaa ja Albanian maajoukkuetta keskuspuolustajana eli topparina. Hän on pituudeltaan 191 senttimetriä pitkä, hän painaa 78 kilogrammaa ja on oikeajalkainen. AS Romassa hänellä on sopimus vuoden 2025 kesään asti.
Kumbulla siirtyi AS Romaan Hellas Veronasta 26,5 miljoonan euron siirtokorvauksella heinäkuussa 2021. Ennen tätä hän pelasi Romassa kauden 2020–2021 lainalla. Helmikuusta 2024 kauden loppuun hän pelasi lainalla Sassuolossa. Kumbulla on pelannut Serie A:ssa 77 ottelua, joissa hän on tehnyt kaksi maalia. Debyyttinsä AS Romassa hän teki Serie A:n toisen kierroksen ottelussa Juventusta vastaan syyskuussa 2020. Hän pelasi kahdeksan ottelua Roman voittaessa Konferenssiliigan kaudella 2021–2022. Eurooppa-liigassa hän on pelannut yhdeksän ottelua ja tehnyt kaksi maalia.
Kumbulla on pelannut Albanian A-maajoukkueessa 18 ottelua.
Kesäkuussa 2023 Transfermarkt arvioi Kumbullan arvon olleen 8 miljoonaa euroa.
Antti Helanterä

Antti Helanterä (s. 11. huhtikuuta 1971 Helsinki) on suomalainen virkamies ja diplomaatti. Hän toimii ulkoministeriön strategiajohtajana lokakuusta 2024 alkaen. Aiemmin Helanterä oli Suomen Venäjän-suurlähettiläänä Moskovassa syyskuusta 2020 elokuuhun 2024. Hän työskenneli ulkoministeriön Eurooppa-osastolla Etelämanner-sopimuksen osapuolikokouksen isäntämaasihteeristön päällikkönä 2019–2020. Hän toimi ministerinä Moskovan suurlähetystössä 2016–2019.
Helanterä valmistui maisteriksi talousmaantieteestä Helsingin yliopistosta 1998 ja lisensiaatiksi 2001. Vuosina 1998–2004 hän työskenteli tutkijana Helsingin yliopistossa. Helanterä on profiloitunut Venäjä-asiantuntijana ja sai Veli-Pekka Tynkkysen kanssa Tieto-Finlandia-palkinnon vuonna 2003 teoksesta "Maantieteelle Venäjä ei voi mitään". Ulkoministeriössä Helanterä aloitti vuonna 2004. Hän on tutkinut Venäjää ministeriön tutkimusosastolla, työskennellyt idänkaupan East Officessa ja vastannut Venäjä-asioista EU-edustustossa.
Sayaka Murata

Sayaka Murata (; s. 1979) on japanilainen kirjailija. Hänelle on myönnetty muun muassa Akutagawa-palkinto ja Gunzo-, Noma- ja Mishima Yukio -palkinnot sekä Vogue Japanin Vuoden nainen -tunnustus.
Muratan romaani "Lähikaupan nainen" oli maailmanlaajuinen menestys. Se on käännetty 30 kielelle ja sitä on myyty 1,4 miljoonaa kappaletta. Teos kuvastaa naisiin kohdistuvia odotuksia nyky-Japanissa.
Signify (yritys)

Signify perustettiin vuonna 2016 Philipsin irtautuneena eindhovenilaisena yritys- ja kuluttajakäyttöön tarkoitettujen valaistuslaitteiden valmistajana. Vuodesta 2018 lähtien, yrityksen nimen muutoksen jälkeen, Signify jatkaa Philips-brändin käyttöä Philipsin kanssa tehdyn lisenssisopimuksen perusteella.
Thaimaan kansalliskokous

Thaimaan kansalliskokous () on Thaimaan hallituksen kaksikamarinen lainsäädäntöosasto. Se kokoontuu Sappaya-Sapasathanissa, Dusit-alueella, Bangkokissa.
Kansalliskokous perustettiin vuonna 1932 Thaimaan ensimmäisen perustuslain hyväksymisen jälkeen, joka muutti Thaimaan ehdoton monarkia perustuslaillinen monarkia.
Vuoden 2013 poliittisen kriisin aikana pääministeri Yingluck Shinawatra hajotti edustajainhuone, joka kehotti vaaleja 2. helmikuuta 2014, kunnes perustuslakituomioistuin mitätöi sen. Vuoden 2014 vallankaappauksen jälkeen kansalliskokous korvattiin sotilaallisella, yksikamarisella kansallisella lainsäädäntökokouksella vuoden 2014 perustuslain mukaan.
Vuoden 2017 perustuslain julkistamisen jälkeen huhtikuussa 2017 kansalliskokous palautettiin uudelleen, mutta perustuslaki antoi sotilaalliselle kansalliselle lainsäädäntökokoukselle pysyä väliaikaisesti voimassa, kunnes kansalliskokous muodostettiin vuoden 2019 yleisten vaalien jälkeen.
Jelena Kulitšenko

Jelena Kulitšenko (, myös muodossa Elena Kulichenko ; s. 28. heinäkuuta 2002) on venäläissyntyinen Kyprosta edustava korkeushyppääjä. Hänen ennätyksensä on 197 senttimetriä.
Kulitšenko voitti kultaa vuoden 2023 alle 23-vuotiaiden EM-kilpailuissa Espoossa.
Marie-Julie Bonnin

Marie-Julie Bonnin (s. 17. joulukuuta 2001) on ranskalainen seiväshyppääjä. Hänen ennätyksensä on Nanjingin sisäratojen MM-kilpailuissa 2025 hypätty 475 cm.
Bonnin voitti kultaa vuoden 2023 alle 23-vuotiaiden EM-kilpailuissa Espoossa. Hänellä on myös hopeaa alle 20-vuotiaiden EM-kilpailuista 2019. Hän sijoittui kuudenneksi Münchenin EM-kilpailuissa 2022 ja 11:nneksi Pariisin olympialaisissa 2024.
Apeldoornin sisäratojen EM-kilpailuissa 2025 Bonnin ylsi pronssimitalille tuloksella 470 cm. Kaksi viikkoa myöhemmin hän voitti sisäratojen maailmanmestaruuden Nanjingissa Ranskan ennätystä sivunneella tuloksella 475 cm. Syyskuussa 2025 Bonnin sijoittui Tokion MM-kilpailuissa kahdeksanneksi tuloksella 465 cm.
Larissa Iapichino

Larissa Iapichino (s. 18. heinäkuuta 2002) on italialainen pituushyppääjä. Hänen ulkoratojen ennätyksensä on Palermossa 2025 hypätty 706 cm, ja sisäratojen ennätys Istanbulissa 2023 hypätty 697 cm, joka on samalla Italian ennätys. Vuonna 2021 Iapichino hypäsi sisäratojen alle 20-vuotiaiden maailmanennätyksen 691.
Iapichino voitti kultaa vuoden 2023 alle 23-vuotiaiden EM-kilpailuissa Espoossa. Hän voitti sisäratojen Euroopan-mestaruuden Apeldoornissa 2025 tuloksella 694 cm. Hänellä on myös hopeaa sisäratojen EM-kilpailuista 2023 Italian ennätystuloksella 697 cm ja EM-kilpailuista 2024 tuloksella 694 sekä kultaa alle 20-vuotiaiden EM-kilpailuista 2019. Hän on sijoittunut neljänneksi Pariisin olympialaisissa 2024, viidenneksi EM-hallikilpailuissa 2021, EM-kilpailuissa 2022 ja MM-kilpailuissa 2023 sekä seitsemänneksi MM-hallikilpailuissa 2024.
Iapichinon äiti on pituushypyn maailmanmestari ja olympiamitalisti Fiona May.
Elmeri Koivusalmi

Elmeri Koivusalmi (s. 3. helmikuuta 2001 Alajärvi) on suomalainen pesäpalloilija. Koivusalmi edustaa Superpesiksessä pelaavaa kasvattajaseuraansa Alajärven Ankkureita.
Ura.
Koivusalmi pelasi ensimmäisen ottelunsa Ankkureiden edustuksessa Superpesiksessä 12.6.2018 Pattijoen Urheilijoita vastaan. Koivusalmi sai debyytistään lähtien hiljalleen enemmän vastuuta ja kaudella 2022 vakiinnutti paikkansa Ankkureiden kärkietenijänä, joukkueen noustessa Superpesikseen.
Søndre Nordstrand

Søndre Nordstrand on Oslon eteläisin kaupunginosa. Sen pinta-ala on 18,4 neliökilometriä ja asukasluku oli 39 140 vuonna 2021. Søndre Nordstrandin väestötiheys on kaikista Oslon kaupunginosista matalin.
Claus von Ahlefeldt

Claus von Ahlefeldt (2. syyskuuta 1614 Gelting, Tanska – tammikuu 1674) oli tanskalainen upseeri, joka toimi 1660-luvulla Norjaan sijoitettujen joukkojen ylipäällikkönä. Hänet muistetaan erityisesti Vågenin taistelusta vuonna 1665, jossa hän johti Bergenin puolustusta. Vuonna 1669 von Ahlefeldt nimitettiin marsalkaksi. Hän oli vuosina 1648–1654 naimisissa Kristian IV:n tyttären Elisabeth Sophie Gyldenløven kanssa.
Hullujussi (albumi)

Hullujussi on suomalaisen huumoriyhtye Hullujussin debyyttialbumi vuodelta 1974. Albumi äänitettiin helmi- ja maaliskuussa 1974 livenä yhtyeen keikoilla ravintola Alibissa Helsingissä. 
Albumi pysyi listaykkösenä kahden kuukauden ajan ja oli puolen vuoden ajan 10 myydyimmän albumin joukossa. Albumin suurimmaksi hittikappaleeksi nousi ”Friduna skikuna”. Albumi on julkaistu vinyylilevynä ja C-kasettina sekä vuonna 2002 remasteroituna CD-levynä.
Yhtye esiintyy albumilla neljällä eri nimellä: Hullujussi, Frank Krappa &amp; Sisuvishnu-Orchestra, Sisupojat sekä Viktor Kalborrek &amp; The Cobacabana Trio.
Albumi ylitti platinalevyn rajan vuonna 1975 ja levyä on myyty yli 70 000 kappaletta.
Vanha ja uusi kantele

Vanha ja uusi kantele on Martti Pokelan, Eeva-Leena Pokela-Sariolan sekä Matti Kontion yhteistyöalbumi vuodelta 1978. Albumi sisältää kanteleella soitettuja instrumentaalisia kappaleita, joista valtaosa on suomalaisia kansanlauluja. Albumin kansikuvassa on taidemaalari Pekka Halosen maalaus "Kanteleensoittaja" vuodelta 1892. 
Kappaleet.
Kaikki kappaleet sovittaneet Martti Pokela, Eeva-Leena Pokela-Sariola ja Matti Kontio, ellei toisin mainita.
Lähteet.
[[Luokka:Suomalaiset albumit]]
[[Luokka:Vuoden 1978 albumit]]
Liehuva liekinvarsi (vuoden 1991 albumi)

Liehuva liekinvarsi on Timo Turpeisen toinen studioalbumi vuodelta 1991. Albumin tunnetuin kappale on uusi sovitus Markku Blomqvistin "Liehuva liekinvarsi"-kappaleesta. Albumin kansikuvan on ottanut Henrik Schütt.
Albumi kohosi syyskuussa 1991 Suomen levylistan 16. sijalle ja pysyi listalla 11 viikkoa.
Kappaleet.
Kaikki kappaleet sovittanut Vesa Anttila ja Tommi Lindell.
Hanna Lundberg

Hanna Lundberg (s. 2002) on ruotsalainen suunnistaja. Flims Flaaxin MM-kilpailuissa 2023 Lundberg saavutti maailmanmestaruuden viestissä ja pronssia keskimatkalla. Kuopion MM-kilpailuissa 2025 hän saavutti pronssia keskimatkalla ja voitti viestin maailmanmestaruuden. Saman vuoden EM-kilpailuissa Belgiassa hän oli sprintissä toinen ja mukana Ruotsin kolmanneksi tulleessa sprinttiviestijoukkueessa. 
Lundberg on voittanut yhden suunnistuksen maailmancupin osakilpailun ja sijoittunut kerran kolmanneksi. Juniorien MM-kilpailuista Lundberg saavutti viisi maailmanmestaruutta ja yhden hopean.